
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 410 


23 ΜαΤου 1997 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας καεϊσας δημόσιας, έκτασης 
δάσους, ενός στρέμματος και τριακοσίων ενενήντα 
τριών τετραγωνικών μέτρων (1,393) στη θέση «Συ¬ 
κιάς Λάκκος» περιοχής κοινότητας Ν. Κερδυλλίων 
Ν. Σερρών. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου δήμου Πα- 
τρέων (Ν. ΑχαΤας) και καθορισμός ειδικών όρων και 


περιορισμών δόμησης αυτού. 2 

ΑΝΑΚΟΙΝΩΣΕΙΣ 

Ανακοίνωση παρακατάθεσης, αποζημίωσης λόγω 
απαλλοτριώσεως στην Κομοτηνή. 3 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 600 (1) 

Κήρυξη ως αναδασωτέας καεϊσας δημόσιας, έκτασης δά¬ 
σους, ενός στρέμματος και τριακοσίων ενενήντα τριών τε¬ 
τραγωνικών μέτρων (1,393) στη θέση «Συκιάς Λάκκος» πε¬ 
ριοχής κοινότητας Ν. Κερδυλλίων Ν. Σερρών. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΣΕΡΡΩΝ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κέντρωσης όπως τροποποιήθηκε μεταγενέστερα με το 
Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
δασών και των δασικών εν γένει εκτάσεων της χώρας και 
ειδικότερα: 

α) του άρθρου 41 παρ. 1, β) του άρθρου 38 παρ.1 

4. Τις διατάξεις του άρθρου 70 παρ. 3 Ν. 998/79 όπως 
συμπληρώθηκε με την παρ. 3 του άρθρου 12 Ν. 2040/92 


«περί θεμάτων αρμοδιότητας του Υπουργού Γεωργίας και 
νομικών προσώπων του και άλλες διατάξεις». 

5. Τις διατάξεις των άρθρων 4 & 6 του Ν. 2240/1984 
«περί συμπληρώσεως διατάξεων για την Νομαρχιακή Αυ¬ 
τοδιοίκηση. 

6. Τις διατάξεις του άρθρου 14 του Ν. 2399/1996 (ΦΕΚ 
90/τ. Α/27.5.96) «υλοποίηση της εισοδηματικής πολιτι¬ 
κής κλπ» με τις οποίες καταργήθηκαν οι θέσεις των Περ/ 
κών Δ/ντών. 

7. Την αριθμ. 939/3.5.1996 απόφαση του Γ εν. Γ ραμμα- 
τέα της Περιφέρειας Κεντρικής Μακεδονίας» περί ορι¬ 
σμού αναπληρωτή του Περ/κού Δ/ντή». 

8. Τις διαταγές του Υπουργείου Γεωργίας. 

α) 160417/1180/8.7.80, 182447/3049/24.9.80 και 
141823/24.2.83. 

9. Την αριθμ. 444/20.2.97 αναφορά του Δασαρχείου 
Νιγρίτας με την οπο'ια έχει υποβληθεί δελτίο πυρκαγιάς 
που έγινε στις 9.2.1997 στη θέση «Συκιάς Λάκκος» περιο¬ 
χής κοινότητας Ν. Κερδυλλίων σε δάσος Πρίνου. 

10. Την αριθμ. 445/20.2.97 αναφορά πρόταση του Δα¬ 
σαρχείου Νιγρίτας «περί κηρύξεως ως αναδασωτέας της 
αναφερόμενης στο ανωτέρω θέμα έκτασης, αποφασί¬ 
ζουμε: 

Κηρύσσουμε αναδασωτέα με σκοπό την διατήρηση του 
χαρακτήρα του δάσους και την προστασία και επαναδη- 
μιουργία της δασικής βλάστησης με φυσική και τεχνιτή 
αναγέννηση (βάσει προγράμματος του Δασαρχείου Νιγρί¬ 
τας) που καταστράφηκε από πυρκαγιά στις 9.2.1997 την 
δημόσια δασική έκταση του ενός στρέμματος και τριακο- 
σίων ενενήντα τριών τετραγωνικών μέτρων (1,393) που 
βρίσκεται στη θέση «Συκιάς Λάκκος» περιοχής κοινότητας 
Ν. Κερδυλλίων και προσδιορίζεται από τα στοιχεία Α, Β, Γ, 
Δ, Ε στο συνημμένο τοπογραφικό διάγραμμα του Δασαρ¬ 
χείου Νιγρίτας με κλίμακα 1:1000 το οποίο αποτελεί ανα¬ 
πόσπαστο μέρος της απόφασης αυτής και έχει όρια: 

Ανατολικά: Δημόσιο δάσος 

Δυτικά: Δημόσιο δάσος 

Νότια: Δημόσιο δάσος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 8 Απριλίου 1997 
Με εντολή Γ. Γραμμ. Περ. Κεντρ. Μακεδονίας 
Η Διευθύντρια Εσωτερικού 
ΝΙΚΗ ΑΝΤΩΝΙΑΔΟΥ 

ΠΟ ΛΕΟΔΟ ΜΙΑ 

ΑΠΟΦΑΣΕΙΣ 

Αριθ. 13967/2767 (2) 

Χαρακτηρισμός ως διατηρητέου του κτιρίου που βρίσκεται 

εντός του ρυμοτομικού σχεδίου δήμου Πατρέων (Ν. 

Αχαΐας) και καθορισμός ειδικών όρων και περιορισμών 

δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάζεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α’ 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/85 
«ΓΟΚ» και άλλες διατάξεις» (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α 137) όπως 
αυτό προστέθηκε με το άρθρο 27 του Ν. 2081/92 (Α' 
154). 

3. Την υπ’ αριθμ. 103326/1281/5.12.1996 απόφαση 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων «Μεταβίβαση αρμοδιοτή¬ 
των του Υπουργού και του Υφυπουργού Περιβάλλοντος 
Χωροταξίας και Δημοσίων Έργων στον Γενικό Γραμματέα 
και στους Προϊσταμένους των Γ ενικών Δ/νσεων, Δ/νσεων 
και Τμημάτων του Υπουργείου Περιβάλλοντος, Χωροτα¬ 
ξίας και Δημοσίων Έργων - πλην Γ ενικής Γ ραμματείας Δη¬ 
μοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την οπό 21.3.1997 δήλωση - σύμφωνη γνώμη του εν- 
διαφερόμενου Ασημακόπουλου Χρήστου. 

6. Τις από 24.10.1996 και 26.2.1997 αιτιολογικές εκ¬ 
θέσεις της Δ/νσης Πολεοδομικού Σχεδιασμού - Τμήμα 
Παραδοσιακών Οικισμών. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού του οικείου Ο.Τ.Α., απφοασί- 
ζουμε: 

1. Χαρακτηρίζεται ως διατηρητέο το κτίριο, που βρίσκε¬ 
ται εντός του ρυμοτομικού σχεδίου δήμου Πατρέων (Ν. 
ΑχαΤας) και ειδικότερα στην πλατεία Γεωργίου αριθ. 9 φε- 
ρόμενο ως ιδιοκτησία Χρήστου Ασημακόπουλου όπως 


φαίνεται με μαύρη διαγράμμιση, στο σχετικό πρωτότυπο 
διάγραμμα σε κλίμακα 1:2000 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 13967/1997 πράξη του και που αντίτυπό του σε φω¬ 
τοσμίκρυνση δημοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο και οι 
εναρμονιζόμενες με αυτό μεταγενέστερες προσθήκες, 
όχι όμως και τα κάθε είδους υπάρχοντα προσκτίσματα που 
αλλοιώνουν τη μορφή του. 

Ο καθορισμός των προσκτισμάτων και οι επεμβάσεις 
που πρέπει να γίνουν σ’ αυτά πραγματοποιείται από την 
Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή δισκοσμητικών στοιχείων του 
κτιρίου, πλην των προσκτισμάτων ή των στοιχείων του κτι¬ 
ρίου για τα οποία η ΕΠΑΕ έχει γνωμοδοτήσεις για την 
αφαίρεσή τους (αέτωμα όψης). 

4. Επιτρέπεται η αποκατάσταση του διατηρητέου κτι¬ 
ρίου, οι εσωτερικές διαρρυθμίσεις καθώς και η προσθήκη 
β' ορόφου επιφάνειας 112,35 μ2 και ύψους 3,20 μ. η 
οποία τοποθετείται επί της ρυμοτομικής γραμμής και σε 
όλο το μήκος αυτής. 

5. Ειβάλλεται η σύνταξη πλήρους στατικής μελέτης βά¬ 
σει της οποίας γίνεται η κατασκευή του φέροντα οργανι¬ 
σμού έτσι ώστε να μη θίγει κανένα από τα διακοσμητικά 
στοιχεία του κτιρίου. 

6. Επιτρέπεται η χρήση εμπορικού καταστήματος σε 
όλους τους ορόφους. 

7. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στο διατηρητέο κτίριο, πλην των 
αναγκαίων επιγραφών, περιορισμένων διαστάσεων που 
υποδηλώνουν την χρήση του. 

8. Για οποιαδήποτε επέμβαση στο εξωτερικό ή εσωτε¬ 
ρικό του κτιρίου, καθώς και για την τοποθέτηση επιγρα¬ 
φών, απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

9. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Μαΐου 1997 

Με εντολή Υπουργού 
Ο Γενικός Γραμματέας 
ΔΗΜΗΤΡΗΣ ΣΑΡΑΦΟΓΛΟΥ 

ΑΝ ΑΚΟΙΝΩΣΕ ΙΣ 

Αριθ. 7703 (3) 

Ανακοίνωση παρακατάθεσης, αποζημίωσης λόγω απαλ- 
λοτριώσεως στην Κομοτηνή. 

Ο ΔΗΜΑΡΧΟΣ ΚΟΜΟΤΗΝΗΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος «περί σχε¬ 
δίων πόλεων κλπ» όπως συμπληρώθηκε και τροποποιή¬ 
θηκε. 

2. Τα Ν.Δ. 797/1971 «περί κωδικοποιήσεως των περί 
αναγκαστικών απαλλοτριώσεων διατάξεων». 

3. Το από 22.9.1933 Δ/γμα «περί εγκρίσεως σχεδίου 
ρυμοτομίας της πόλεως Κομοτηνής» όπως τροποποιή¬ 
θηκε μεταγενέστερα. 

4. Την αρ. 7/93 πράξη όπως συντάχθηκε από το 
Τ.Π.ΠΕ. Ν. Ροδόπης και νόμιμα κυρώθηκε με την αρ. 
3859/22.11.93 απόφαση του Νομάρχη Ροδόπης. 

5. Την αρ. 239/95 απόφαση του Μονομελούς Πρωτοδι¬ 


κείου Ροδόπης, ανακοινώνουμε: 

Προς γνώση των κεκτημένων ή αξιούντων δικαιώματα 
κυριότητας, για τα απαλλοτριωθέντα εδαφικά και κτιριακά 
τμήματα λόγω ρυμοτομίας για την οριστική και σύμφωνα 
με το ισχϋον σχέδιο πόλης Κομοτηνής, εφαρμογή του σχε¬ 
δίου, για τη διάνοιξη τμήματος της οδού Φειδίου, όπως 
επίσης και των τυχών επί τούτων εγγεγραμμένων ενυπό¬ 
θηκων ή κατασχόντων δανειστών ή τρίτων διεκδικητών, 
ότι κατατέθηκε στο γραφείο του Ταμείου Παρακαταθη¬ 
κών και Δανείων στην Κομοτηνή υπέρ της ιδιοκτησίας αρ. 
(3), με φερόμενη ιδιοκτήτρια την Βικτώρια Αγγελίνα, το 
ποσό των τεσσάρων εκατομμυρίων τετρακοσίων εννέα χι¬ 
λιάδων εννιακοσίων πενήντα δρχ. (4.409.950), με το υπ’ 
αριθμ. 36197/23.4.97 γραμμάτιο σύστασης παρακαταθή¬ 
κης. 

Κομοτηνή, 7 Μαϊου 1997 
Ο Δήμαρχος 

ΓΕΩΡΓΙΟΣ ΠΑΠΑΔΡΙΕΛΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



